Vrou se liggaam by Van Stadensrivierbrug gevindDie Van Stadensrivierbrug (Foto: Rute Martins van Leoa’s Photography, eie werk via Wikimedia Commons) Die polisie in die Oos-Kaap doen ŉ geregtelike doodsondersoek ná die liggaam van ŉ vrou Saterdagmiddag by die Van Stadensrivierbrug naby Thornhill gevind is. “ŉ Verbyganger het omstreeks 10:00 die polisie gekontak toe hy ŉ wit Nissan Tiida verlate gevind het naby die brug,” sê sers. Majola Nkohli, woordvoerder van die polisie. Die soek- en reddingspan het ondersoek ingestel. “Die liggaam van ŉ 27-jarige vrou is omstreeks 13:00 gevind. Sy het in die water gedryf.” Die naam van die vrou word weerhou totdat haar naasbestaandes in kennis gestel is en formeel die liggaam kan uitken.